એક વાસ્તવિકતા દર્શક લેખ, જે સ્વચ્છ ભારતના મૂળમાં રહેલ માનસિકતાને ઊજાગર કરે છે. થોડું વધાર ઊંડે ઉતરીયે તો આવી માનસિકતા ડેવલપ થવાના કારણો પણ જણાશે. સફાઈકામ હલકું છે તેવી સંસ્કારીતતા આપણને મા-બાપ અને શિક્ષકો પાસેથી વારસામાં મળી છે. આ માનસિકતાની ઝલક તમને ભારતિય સાહિત્યમાં પણ અવારનવાર જોવા મળશે. સમાજના નિમ્ન સ્તરના ગણાતા લોકો પણ જ્યારે તેમની સાથે થયેલ અન્યાયોની વાત કરે ત્યારે સફાઈ જેવાં હલકા કામો તેમને કરવા પડે છે તેની રજુઆત કરે છે. અને જે વાત આપણા સંસ્કારમાં બાળપણથી ઉતરી ગઈ હોય તેમાં થી મુક્ત થવું તે એક તપસ્યા છે. એટલે જ દરેક મા-બાપ બાળકને સમજણુ થાય તે પહેલાં (અ)ધર્મ પીવડાવવામાં લાગી જાય છે જે મૃત્યુ પર્યંત છુટી નથી શકતો. અને આ બધું બેહોશીમાં ચાલ્યે જાય છે અને આપણને કાંઈ અજુગતું કરીએ છીએ કે પાપ કરીએ છીએ તેની ખબર જ નથી હોતી.